Etzebeth sal Bokke teen Wallabies leiMarcell Coetzee is saam met spelers soos Frans Steyn en Cobus Reinach op die bank. Foto: GB Jordaan. Rassie Erasmus het sy Springbokspan vir die eerste toets in die verkorte Rugbykampioenskap teen Australië in Johannesburg bekendgemaak. Eben Etzebeth sal die kapteinskoene in die plek van die beseerde Siya Kolisi dra, terwyl spelers soos Marcell Coetzee, Frans Steyn en Cobus Reinach hul welkome terugkeer tot die span maak. Rynardt Elstadt is in die beginspan ingesluit en sal die lostrio saam met Francois Louw en Pieter-Steph du Toit vorm. Lood de Jager – wat verlede week sy terugkeer tot rugby in ’n Curriebekerwedstryd gemaak het – sal saam met Etzebeth in die lynstane rank. Die Jantjies-duo – Elton en Herschel – sal die nommertien- en nommernege-truie dra. Springbokke: Warrick Gelant (heelagter), S’bu Nkosi (regtervleuel), Jesse Kriel (buitesenter), André Esterhuizen (binnesenter), Makazole Mapimpi (linkervleuel), Elton Jantjies (losskakel), Herschel Jantjies (skrumskakel), Francois Louw (agtsteman), Pieter-Steph du Toit (flank), Rynardt Elstadt (flank), Lood de Jager (slot), Eben Etzebeth (slot en kaptein), Trevor Nyakane (stut), Bongi Mbonambi (haker) en Tendai Mtawarira (stut). Plaasvervangers: Schalk Brits, Lizo Gqoboka, Vincent Koch, Marvin Orie, Marcell Coetzee, Cobus Reinach, Frans Steyn, Dillyn Leyds.